

**REPUBLIKA E SHQIPËRISË**

**MINISTRIA E SHËNDETËSISË DHE MBROJTJES SOCIALE**

**OPERATORI I SHËRBIMEVE TË KUJDESIT SHËNDETËSOR**

**DREJTORIA QENDRORE**

**NJOFTIM PËR PUNËSIM**

Drejtoria Qendrore e Operatorit të Shërbimeve të Kujdesit Shëndetësor,në mbështetje dhe zbatim të ligjit nr. 7961, datë 12.07.1995 “Kodi i Punës së Republikës së Shqipërisë”, i ndryshuar, ligjit nr. 10107, datë 30.03.2009 “Për Kujdesin Shëndetësor në Republikën e Shqipërisë”, i ndryshuar, të VKM nr. 419, datë 04.07.2018 “Për krijimin, mënyrën e organizimit dhe të funksionimit të Operatorit të Shërbimeve të Kujdesit Shëndetësor”, “Rregullores së Brendshme për Mënyrën e Funksionimit dhe Organizimit të Operatorit të Shërbimeve të Kujdesit Shëndetësor” miratuar me Urdhër nr. 18, datë 17.01.2019 të Ministrit të Shëndetësisë dhe Mbrojtjes Sociale si dhe në zbatim të Urdhër Nr. 413, datë 13.07.2022 i Ministrit të Shëndetësisë dhe Mbrojtjes Sociale “Për miratimin e Statutit të Qendrave Shëndetësore” dhe Urdhrit Nr. 239, datë 25.04.2024 i Ministrit të Shëndetësisë dhe Mbrojtjes Sociale “Për disa shtesa në Urdhrin Nr. 413, datë 13.07.2022 “Për miratimin e Statutit të Qendrave Shëndetësore”, njofton shpalljen e 1 (një) vendi të lirë në pozicionin si vijon:

**QENDRA E MJEKËSISË FAMILJARE**

**Pozicioni: Drejtor**

*Arsimi:*

Arsim i Lartë: Fakulteti i Mjekësisë së Përgjithshme, preferohet kualifikim në Mjekësi Familje. Diplomat të cilat janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi.

*Përvoja:*

Preferohet të ketë mbi 5 vite përvojë pune si mjek në një institucion të kujdesit shëndetësor.

*Njohuri dhe aftësi:*

Njohuri të mira të proçedurave administrative si dhe njohuri të kuadrit rregullator të fushës së shëndetësisë. Të ketë aftësi të mira menaxheriale dhe organizuese. Aftësi për të planifikuar dhe drejtuar punën e stafit në varësi. Motivues për stafin që drejton. I aftë për të propozuar zgjidhje problematikave të hasuara. Aftësi shumë të mira analitike. Aftësi shumë të mira komunikuese me pacientët dhe kolegët.

**Kriteret e pranimit:**

a) Të zotërojë diplomë në “Mjekësi e Përgjithshme”, preferohet kualifikim në Mjekësi Familje;

b) Të ketë lejen e ushtrimit të profesionit;

c) Të ketë mbi 5 vite përvojë pune si mjek në një institucion të kujdesit shëndetësor;

d) Të mos jetë i dënuar me vendim të formës së prerë;

e) Të mos ketë masë disiplinore në fuqi;

f) Të ketë aftësi të mira komunikuese me pacientët dhe kolegët.

**Aplikimet pranohen deri më datë 22.05.2024.**

Depozitimi i aplikimeve do të bëhet pranë zyrës së Administrimit të Burimeve Njerëzore të Drejtorisë Rajonale të Operatorit të Shërbimeve të Kujdesit Shëndetësor Tiranë, sipas një formati i cili përshkruan të gjithë dokumentacionin në dosje të aplikantit dhe firmoset nga specialisti që merr në dorëzim kërkesën dhe aplikanti.

Dokumentacioni i kërkuar:

1. Kërkesa me shkrim e shoqëruar me fotokopjen e dokumentit të identifikimit.
2. Jetëshkrimi (CV).
3. Diplomë e Mjekësisë së Përgjithshme. (*e det*yrueshme)
4. Diplomë e specialitetit*. (nëse ka)*
5. Licenca e ushtrimit të profesionit. (*e det*yrueshme)
6. Vërtetim anëtarësimi nga Urdhri i Mjekut.
7. Vërtetim që nuk ka asnjë masë disiplinore të dhënë nga Urdhri i Mjekut.
8. Fotokopje të librezës së punës (të gjitha faqet që vërtetojnë eksperiencën në punë);
9. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;
10. Formularin e vetëdeklarimit në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”

[*https://shendetesia.gov.al/formular-vetedeklarimi-3/?preview=true*](https://shendetesia.gov.al/formular-vetedeklarimi-3/?preview=true)

1. Vertetim i gjendjes gjyqësore (Dëshmi Penaliteti)

*https://e-albania.al/eAlbaniaServices/UseService.aspx?service\_code=13259*

1. Projekt për platformën 4-vjeçare, i cili duhet të përmbajë zhvillimin e Qendrës së Mjekësisë Familjare, vizionin dhe objektivat e matshme si dhe rezultatet e pritshme, zhvillimin e burimeve njerëzore dhe administrimin e qendrës.

**Procesi i rekrutimit përmban tre faza vlerësimi nga Komisioni i Vlerësimit:**

1.Vlerësimi i dosjes (deri në 30 pikë)

2.Vlerësimi me shkrim (deri në 30 pikë)

3.Vlerësimi i intervistës së strukturuar (deri në 40 pikë)\*

Në përfundim të tre fazave, shumatorja e pikëve (100 pikë) përcakton listën e fituesve sipas renditjes.

Pas përfundimit të afatit të aplikimit, Komisioni i Vlerësimit shqytron paraprakisht dosjet e kandidatëve duke kaluar për fazat e mëtejshme kanditatët, të cilët përmbushin kriteret e përcaktuara.

Testimi me shkrim dhe intervista e strukturuar me gojë synojnë vlerësimin e njohurive, aftësive dhe cilësive të lidhura me pozicionin për të cilin aplikon kandidati.

\*Intervista e strukturuar konsiston edhe në prezantimin e projektit për platformës platformën 4-vjeçare, i cili duhet të përmbajë zhvillimin e Qendrës së Mjekësisë Familjare, vizionin dhe objektivat e matshme si dhe rezultatet e pritshme, zhvillimin e burimeve njerëzore dhe administrimin e qendrës.

**Fushat e njohurive dhe aftësive mbi të cilat do të zhvillohet vlerësimi:**

* Ligjin Nr. 10107, datë 30.3.2009 “Për kujdesin shëndetësor në Republikën e Shqipërisë”, i ndryshuar;
* Ligjin Nr. 10138, datë 11.05.2009 “Për shëndetin publik”, i ndyshuar,
* Ligji Nr. 15/2016 “Për parandalimin dhe luftimin e infeksioneve dhe sëmundjeve infektive”, i ndryshuar,
* Ligjin Nr. 7961, datë 12.05.1995 “Kodi i Punës i Republikës së Shqipërisë”, i ndryshuar;
* Ligjin Nr. 9131, datë 08.09.2003, “Për rregullat e etikës në administratën publike”, i ndryshuar.
* VKM Nr. 419, datë 4.7.2018 të Këshillit të Ministrave “Për krijimin, mënyrën e organizimit dhe të funksionimit të Operatorit të Shërbimeve të Kujdesit Shëndetësor”.

Kandidatët do të njoftohen në formën e dakortësuar me e-mail personal dhe/ose me sms në numrin e telefonit të vendosur në CV.

Çdo kandidat ka të drejtën për ankimim të procedurës jo më vonë se 48 orë nga shpallja e listës me kandidatët e përzgjedhur. Ankimimi depozitohet me shkrim pranë Institucionit Shëndetësor ku është kryer aplikimi për vendin e lirë të punës.

Sektori i Administrimit të Burimeve Njerëzore është struktura përgjegjëse për ndjekjen dhe zbatimin e procedurave të rekrutimit dhe hartimin dhe arkivimin e dokumentacionit përkatës.

**DREJTORIA E FINANCËS DHE SHËRBIMEVE MBËSHTETËSE**

**SEKTORI I ADMINISTRIMIT TË BURIMEVE NJERËZORE**